कुशवाह समाज के 140 मेघावी छात्र हुए सम्मानित
कुशवाह महासभा ग्वालियर के तत्वावधान में गुरुवार को मप्र चेंबर ऑफ कॉमर्स के सभागार में सम्मान समारोह का आयोजन किया गया। इसमें हाईस्कूल और हायर सेकंडरी बोर्ड परीक्षाओं में 70 प्रतिशत से अधिक अंक लाने वाले मेधावी छात्र-छात्राअों को सम्मानित किया गया।
मुख्य अतिथि पूर्व मंत्री व विधायक नारायण सिंह कुशवाह, विशिष्ट अतिथि विधायक भारत सिंह कुशवाह, पार्षद धर्मेंद्र सिंह कुशवाह ने कार्यक्रम का शुभारंभ दीप प्रज्जवलित कर किया। इस मौके पर विधायक नारायण सिंह कुशवाह ने कहा कि समाज का विकास तभी हो सकता है जब बालक और बालिकाओं को समान रूप से शिक्षा दी जाए। विधायक भारत सिंह कुशवाह ने भी बालिका शिक्षा पर जोर दिया। स्वागत भाषण भूपेंद्र सिंह कुशवाह ने दिया। पार्षद धर्मेंद्र सिंह कुशवाह ने कहा कि महासभा ने समाज के बच्चों को प्रोत्साहित करने जो संकल्प उठाया है वह सराहनीय है। अतिथियों ने हाईस्कूल और हायर सेकंडरी में 70 प्रतिशत से अधिक अंक लाने वाले 140 छात्र -छात्राओं को सम्मानित किया गया। संचालन महासभा के महामंत्री अर्जुन कुशवाह ने तथा आभार नंदराम कुशवाह ने व्यक्त किया। इस अवसर पर अमर सिंह कुशवाह, राज बहादुर कुशवाह, लक्ष्मण सिंह कुशवाह, नेक सिंह , नरेश कुशवाह , विनोद कुशवाह, सुरेंद्र कुशवाह, सीपी सिंह , प्रकाश पूरिया, राजू कुशवाह, राम सिंह कुशवाह, दिनेश कुशवाह सहित काफी संख्या में लोग मौजूद थे।
चेंबर में आयोजित कुशवाह समाज के कार्यक्रम में मौजूद अतिथिगण।
awa_Deva hin_Deva hin_Deva hin_Deva